ষোলো মাসের তন্ময়ের হাসি দেখলেই সবাই আদর করেন। ভুবনভোলানো সেই হাসি। একরত্তি তন্ময়ের লিভারে যে বাসা বেধেছে ১৪ সেন্টিমিটারের এক টিউমার। পরিস্থিতি এখন যে জায়গায় পৌঁছেছে, তাতে তন্ময়ের লিভার প্রতিস্থাপন করতেই হবে। কিন্তু লিভার প্রতিস্থাপন করতে যে রাশি রাশি অর্থের দরকার। সেই অর্থ কীভাবে পাবেন তন্ময়ের মা-বাবা। 
তন্ময়ের বাবা মঞ্জুনাথ টোম্পো-চালক। মা গৃহবধু। লিভার প্রতিস্থাপন করার জন্য যে অর্থের প্রয়োজন, তা কীভাবে জোগাড় করা সম্ভব মঞ্জুনাথের পক্ষে! তাই তিনি অতিরিক্ত পরিশ্রম করছেন অর্থের জন্য। তন্ময়ের মা রাস্তায় পাপড় বিক্রি করতে নেমে পড়েছেন। যদি কোনওভাবে মঞ্জুনাথকে সাহায্য করা যায়। যদি ছেলের চিকিৎসার খরচ ওঠে। 
তন্ময়ের তখন দশ মাস বয়স। একদিন তন্ময়কে স্নান করাতে গিয়ে মঞ্জুনাথ দেখেন, ছেলের পেটটা কেমন যেন ফুলে উঠেছে। ব্যাপারটা বুঝতে না-পেরে ছেলেকে নিয়ে চিকিৎসকের কাছে গেলেন মঞ্জুনাথ। চিকিৎসক বেশ কয়েকটি পরীক্ষা করতে বলেন। পরীক্ষার রিপোর্ট অন্য কথা বলছিল। জানা গেল, তন্ময়ের লিভারে টিউমার হয়েছে। প্রায় ১৪ সেন্টিমিটারের টিউমার। তন্ময়ের বয়স অল্প। এই বয়সে অস্ত্রোপচার সম্ভব নয়। তাই সরাসরি অস্ত্রোপচারের রাস্তায় না-হেঁটে চিকিৎসক বেশকিছু ওযুধ দেন। সেই সঙ্গে কেমোথেরাপিও হয় তন্ময়ের। চিকিৎসায় সাড়াও মেলে। টিউমারের আকারও কমে আসে। কিন্তু তখনও যে বিপদ পুরোপুরি যায়নি। ডাক্তার বলেন, অস্ত্রোপচার করতেই হবে। মায়ের লিভার প্রতিস্থাপিত হলেও ক্ষতি কিছু নেই। বাস্তবে দেখা গেল, মায়ের পক্ষে লিভার প্রতিস্থাপন করা সম্ভব নয়। মঞ্জুনাথ লিভার প্রতিস্থাপন করবেন বলে সিদ্ধান্ত নেন। কিন্তু তাঁর পরিবার আর্থিক সাহায্য করতে আর এগিয়ে আসেনি। মঞ্জুনাথ এখন দৃঢ়প্রতিজ্ঞ। যে ভাবেই হোক ছেলের চিকিৎসার জন্য অর্থ তিনি জোগাড় করবেনই। আবেদনে সাড়া দিয়েছেন অনেকেই। তার পরে এগিয়ে এসেছে নেট-বিশ্ব।